Source: http://www.csmploiesti.ro/2019/12/23/weekend-cu-42-de-medalii-pentru-inotatorii-de-la-csm-ploiesti/
Timestamp: 2020-07-13 04:53:31+00:00

Document:
Weekend cu 42 de medalii pentru înotătorii de la CSM Ploieşti! | CSM Ploiesti
Weekend cu 42 de medalii pentru înotătorii de la CSM Ploieşti!
Home / Featured / Weekend cu 42 de medalii pentru înotătorii de la CSM Ploieşti!
decembrie2323 decembrie 2019
Înotătorii de la CSM Ploieşti au încheiat anul participând la două competiţii care au avut loc în weekend: Turneul Campionilor – Festivalul înotului 2019, organizat de Liga Performanţei în Nataţie, la Complexul Olimpic Izvorani, şi Cupa Moş Crăciun 2019, organizată de CSM Piteşti la Bazinul Olimpic din Piteşti. Sportivii pregătiţi de Tamara Costache şi Ciprian Toma au reuşit să obţină un total de 42 de medalii, dintre care 17 de aur, 10 de argint şi 15 de bronz.
La Turneul Campionilor, desfăşurat în perioada 20-22 decembrie, au fost prezenţi zece sportivi care au reuşit să-şi îmbunătăţească performanţele personale şi să adune 29 de medalii: 10 de aur, 6 de argint şi 13 de bronz.
Iată care au fost realizările sportivilor noştri:
La rândul lui, Patrick a primit Cupa Turneul Campionilor la „băieţi 10 ani” şi a fost desemnat de LPIN „Cel mai bun înotător al anului 2019” la categoria lui de vârstă.
Totodată, Briana a fost desemnată de către LPIN „Cea mai bună înotătoare al anului 2019” la categoria „fete, 10 ani”.
Deşi nu a urcat pe podium, Darius Radu a avut, şi el, evoluţii foarte bune în probele de 50 m fluture, 100 m fluture și 100 m liber.
Şi pentru că trebuiau să găsească un „vinovat” pentru performanţele înotătorilor de la CSM Ploieşti, cei de la Liga Performanţei în Nataţie au desemnat-o pe Tamara Costache – „Cel mai bun antrenor al anului 2019”!
La Cupa „Moş Crăciun 2019”, de la Piteşti, CSM Ploieşti a fost reprezentat de patru sportivi, care au reuşit să obţină 13 medalii – 7 de aur, 4 de argint şi 2 de bronz – astfel:
Alexandra Constantin – 4 medalii de aur (50 m liber, 50 m spate, 50 m bras și 50 m fluture);
În urma acestor rezultate, Alexandra a primit şi cupa pentru cea mai bună performanţă la categoria „fete, 9 ani”;
Alexandra Avram – 3 medalii de aur (50 m liber, 50 m bras și 50 m spate);
Şi ea a primit cupa pentru cea mai bună performanţă la categoria „fete, 8 ani”.
Rareş Rizea – 3 medalii de argint (50 m liber, 50 m spate și 50 m fluture) şi una de bronz (50 m bras);
Alexandru Ilie – o medalie de argint (50 m spate) şi o medalie de bronz (50 m bras).
Performanţele celor patru sportivi au făcut ca, în clasamentul cluburilor, CSM Ploieşti să urce pe ultima treaptă a podiumului.
Galerie foto Turneul Campionilor:
Galerie foto Cupa „Moş Crăciun 2019”:
Gimnastele de la CSM Ploieşti au făcut show la Gala de Crăciun din Sala „Leonard Doroftei”!Moş Crăciun a venit cu daruri pentru boxerii de la CSM Ploieşti!

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM